
Ja koristim chat  kanal “Messenger”. Upoznavajući ljude putem chata na MIRC-u, ja ih usmjeravam i upućujem na “Messenger” gdje se predstavljam kao djevojka. Naša tema razgovora se kreće oko seksa kako bih na taj način uzeo adrese njihovih sajtova. Međutim, moja namjera u svemu tome jeste da uzmem od njih adrese sajtova kako bi ih poslao odgovornim ljudima da ih zatvore. Želim da napomenem da sam i ja, prije nego što me je Allah, dž.š., uputio, posjećivao ove sajtove.


* 
* 
* 
* 
* 
* 
* 

 
Je li dozvoljeno laganje da se postigne dobro djelo?

Hvala Allahu, dž.š. Naš iskren savjet glasi: Dragi brate, budi što dalje od ovog djela, pošto sam sebe izlažeš opasnosti. Ti, iako si se pokajao, na što se, u tvoje ime, zahvaljujemo Allahu, d.š., na ovoj blagodati, moraš biti svjestan da ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** kruži čovječijim tijelom poput krvi. Čovjek ne bi trebao sam sebe izlagati iskušenjima i fitnetu. Savjetujemo te da svoje vrijeme iskoristiš za stvari od kojih ćeš imati ogromnu korist, kao što je učenje Kur’ana i njegovo pamćenje, druženje sa dobrim ljudima, traženje ispravnog šerijatskog znanja iz Kitaba i sunneta Allahovog poslanika, ﷺ. i to pred ulemom koja u svojoj praksi sprovodi ono što su naučili. Nema smetnje da pratiš i korisne islamske sajtove na internetu, a koji šire samo dobro i koji podstiču na slijeđenje pravca Ehli sunneta i džemata i sljedbenika dobrih prethodnika, r.a. Molimo Uzvišenog Allaha, dž.š., da te nagradi za tvoje težnje i da i nas i tebe učvrsti na istini sve dok se ne susretnemo s Njim. Amin!


Muhammed ***[Salih el-Munedždžid](https://pitajucene.com/search/Muned%C5%BEd%C5%BEid/answers/ "Pretraži odgovore od šejh Muhammed b. Salih el-Munedždžid")***


